Sicilijanska odbrana

**Sicilijanska odbrana** jedno je od često igranih otvaranja u šahu. Spada u grupu poluotvorenih partija, a u Enciklopediji šahovskih otvaranja označava se oznakama od B20 do B99.

Sicilijanska odbrana počinje potezima:

:**1. e4 c5**,
a obično slijede potezi:
:  **2. Sf3** i **2...Sc6/e6/d6**
a nakon čega 
: **3. d4 cxd4 4. Sxd4**,
te se nastavlja u mnogobrojnim varijantama. Smatra se da je otvaranje staro 400–500 godina, a prvi ga je dokumentirao Giulio Cesare Polerio u Italiji 1594.

U turnirskoj praksi ovo otvaranje često se igra, pogotovo kad crni želi asimetričnim položajem početnih poteza osigurati otvoreni napad. Poznatiji šahisti koji često igraju ovu odbranu jesu Gari Kasparov i Bobby Fischer. Suština ove odbrane jest da crni preko poluotvorene c-linije napada na daminom krilu, dok bijeli pokušava prodrijeti preko centra i kraljevog krila. Ovim otvaranjem crni traži inicijativu i u početku ne osigurava jako svog kralja. Najčešće igrane varijante jesu Zmajeva, Najdorfova i Svešnjikovljeva.

## Glavna varijanta: 2. Sf3 
Bijeli nakon prvog poteza
:**1. e4 c5**
igra osnovni potez
:**2. Sf3**.
Najvažnije mogućnosti crnog za nastavak jesu:
* **2...Sc6**, (dijagram 1)
* **2...e6**, (dijagram 2)
* **2...d6**, (dijagram 3)
te nakon čega slijedi "otvorena varijanta" sa
:**3. d4 cxd4 4. Sxd4**.

Karakteristika Sicilijanske odbrane je razmjena crnog c-pješaka za bijelog d-pješaka, kojom dolazi do promjene pješačke strukture, te se samim tim određuje buduća struktura partije. Crni ima jednog pješaka u središnjici i time jednu malu ali važnu pozicijsku prednost. Obično se radi o tome, da crni uslijed povoljne pozicije odigra potez **d5**. Time crni ima jedinog pješaka u središnjici i to svoga e-pješaka. Bijeli može spriječiti potez crnoga **d5** potezom **6. Lg5**, kao u Najdorfovoj i Richter-Rauserovoj varijanti. Sličan smisao ima i potez **6. Lc4** iz Sosinovoj i  Zmajevoj varijanti. Partija je dalje razvija i borba se odvija sa skakačima, koji sa pozicija c3 i f6 napadaju središnja polja. Ponekad je potrebna žrtva lake figure crnog na polju c3, čime oslobađa poluotvorenu c-liniju. Bijeli može nasuprot tome, vrlo jednostavno svoje lake figure aktivirati u igri, te završiti njihov razvoj u igri vrlo ranije. Ova razvojna prednost i zauzimanje prostora bijelog u središnjici, nasuprot dugoročnoj pozicionalnoj prednosti crnog, često određuje razvoj igre, čija oštrina nije samo strategijske prirode.

### 2. … Sc6 
Crni razvija svog skakača (dijagram 2), spriječava prodiranje bijelog pješaka **e5** čime priprema i osigurava **Sf6**. Potezom **3. Lb5** razvija se Rossolimova varijanta. Bijeli obično odgovara sa **3. d4 cxd4 4. Sxd4** (dijagram 2), na što crni može odgovoriti sa nekoliko varijanti:

* **4. … g6** Ubrzana zmajeva varijanta;
* **4. … e5** - Kalašnjikova varijanta;
* **4. … d6** - vodi ka odustajanju od ove varijante te slijedi igru kao sa **2. … d6** (vidi: #2. … d6);
* **4. … e6** - vodi ka Tajmanovljevoj varijanti; 
* **4. … c7** - može se kasnije svesti na Tajmanovljevu varijantu ;
* **4. … Sf6 5. Sc3**;
** **5. … e5** - Svešnjikovljeva  varijanta;
** **5. … d6** - Klasična Sicilijanka, koja se ostvaruje već sa **2. … d6**;
** **5. … e6** - Igra četiri skakača, koja se standardno igra **2. … e6**;

#### Svešnjikovljeva varijanta 
Svešnjikovljeva  varijanta  igra se potezima:
: **3. d4 cxd4 4. Sxd4 Sf6 5. Sc3 e5** (dijagram 5)
čime se dolazi do osnovne pozicije Svešnjikovljeve varijante. Nastavak obično slijedi:
:**6. Sb5 d6 7. Lg5 a6 8. Sa3 b5**. 
Cilj stvaranje ove pozicije je održati igru u centru. U tom slijedu razvija se borba za polje d5, kog bijeli želi zauzeti jednom figurom, te preko d-linije vršiti pritisak na poje d6, što crni pokušava spriječiti razmjenom figura i bijelog prinuditi uzimanje figure pješakom na d5, čime bi zatvorio d-liniju. 

#### Kalašnjikova varijanta 
Kalašnjikova varijanta  igra se potezima:
: **3. d4 cxd4 4. Sxd4 e5**
je slična Svešnjikovljevoj varijanti, sa razlikom da crni odustaje od poteza **Sf6** i umjesto toga igra skakačem na e7. Dobar primjer ove varijante je partija Anand – Rəcəbov, odigrane u Dortmundu 2003. godine.

#### Rossolimov napad 
Nimzovich-Rossolimov napad , ponegdje samo Rossolimov napad, igra se potezom:
: **3. Lb5**
čime bijeli vezuje skakača na c6, spriječava kasniji potez crnog d6, zbog otvaranja linije sa kraljem. Ovim potezom bijeli izbjegava **3. d4**, te veliki broj proizlazećih teoretskih razvoja partije. Bijeli je spreman razmijeniti lovački par, za slabljenje pješačke strukture crnog njihovim udvajanjem na jednom od krila. Najčešći nastavci su
: **3. … g6**, **3. … e6** i **3. … d6**.
Sa
:**3. … e6** crni planira Se7. Slijednim uzimanjem 
:**4. Lxc6** 
dolazi do slabljenja pozicije crnog udvajanjem pješaka, kao što se igralo na  Svjetskom prvenstvu u šahu 2012. između Ananda i Borisa Gelfanda u 10-toj 12-toj i 14-toj partiji. Ova varijanta je igrana i u meču na SP 2018. između Carlsena i Fabiane Caruane u 1-toj, 3-toj i 5-toj partiji.

#### Ubrzana zmajeva varijanta 
Ubrzana zmajeva varijanta  do B39, igra se potezima:
: **3. d4 cxd4 4. Sxd4 g6**(dijagram 6)
Ubrzana zmajeva varijanta razlikuje se od klasične Zmajeve varijante, po tome da crni još nije igrao pješakom d6. Ovo može biti od prednosti, time da crni, umjesto prvo d6, zatim  na d5, direktnim potezom pješakom na d5, ubrzava i štedi na tempu. S druge strane, bijelom se otvara mogućnost da nastaviti s **5. c4**, tzv. Maróczyjevim sistemom, jer Sc3 još nije odigrano. Bijeli to ne mora iskoristiti, nego može nastaviti sa: 
:**5. Sc3**
Ako bijeli pokuša odigrati
:**5. Sc3 Lg7 6. Le3 Sf6 7. f3 0–0 8. Dd2**,
slijedi
:**8. … d5!**
Zato bijeli u pravilu odigrava nakon 
:**5. Sc3**
sa 
:**5. … Lg7 6. Le3 Sf6 7. Lc4 0–0 8. Lb3**
čime izbjegava moguće zamke kao ...Sxe4 ili ...d5, te pravi ubrzo i rokadu.

### 2. … e6  
Potez
:**2. … e6**  
omogućava brzi razvoj crnog lovca na f8. Nakon 
:**3. d4 cxd4 4. Sxd4** (dijagram 7) 
crni ima nekoliko mogućnosti:
* **4. … Sc6** - Tajmanovljeva varijanta;
* **4. … a6** - Paulsenova varijanta; 
* **4. … Lc5**  - Basman-Sale varijanta; 
* **4. … Sf6 5. Sc3** (5. e5? Da5+ nakon čega slijedi Da5xe5);
** **5. … d6** - vodi ka Sheveningenska varijanta, koja se analizira preko 2. … d6**; 
** **5. … Sc6** - Igra četiri skakača;
** **5. … Lb4** - Sicilijanski napad;

#### Tajmanovljeva varijanta 
Tajmanovljeva varijanta , , ,  i . nastavlja se potezima:
: **3. d4 cxd4 4. Sxd4 Sc6** (dijagram 8)
Ova varijanta, nazvana po Marku Tajmanovu, dobra je mogućnost dogradnje i stizanja tempa crnog igrača. Obično se nastavlja sa:
: **5. Sb5** ili **5. Sc3**.
Osnovni koncept Tajmanovljeve varijante jest razmjena skakača na d4, te razvoj kraljevog skakača preko e7 na c6. Nakon
:**5. Sb5 d6 6. c4** 
bijeli ostvaruje jedan vid Maróczyjevog sistema, nakon čega se igra razvija u pravcu Kasparovog gambita. Osim toga, nakon:
:**6. … Sf6 7. Sc3 a6 8. Sa3 Le7** ili **8. … b6'* 
partija vodi ka jež-formaciji.

#### Paulsenova varijanta 
Paulsenova varijanta , ,  i , pondegdje nazvana i *Kanova varijanta* predstavlja jednu od najfleksibilnijih mogućnosti. Crni čeka razvoj bijelih figura i reaguje prema tome. Paulsenova varijanta nastavlja se potezima:
:** 3. d4 cxd4 4. Sxd4 a6**
Najčešći odgovori bijelog su: 
:**5. cc4** ili 5. Sc3** ili **5. Ld3. 
Karakterističan je razvoj crnog lovca prema poljima c5 ili b4, čime direktno ili indirektno napada bijeli centar.

#### Basman-Sale varijanta 
Za Basman-Sale varijantu karakterističan je četvrti potez crnog lovca:
:**3. d4 cxd4 4. Sd4 Lc5**
Ovaj neobični iskorak crnog lovca, u knjizi Valerija Bronznika *Sizilianisch für Müßiggänger* nazvan je Basman-Sale varijanta po šahistima Michaelu Basmanu i Srđanu Saleu, koji su ovaj rijedak potez lovcem često igrali sa uspjehom. Postavljanjem lovca na c5, lovac direktno napada polje d4 i indirektno f2. Smatra se oštrom napadačkom varijantom.

#### Sicilijanski napad 
Za Sicilijanski napad karakterističan je peti potez crnog lovcem:
: **3. d4 cxd4 4. Sd4 Sf6 5. Sc3 Lb4**
nakočega bijeli može nastaviti napad sa 
:**6. e5!** 
te ugroziti kraljevo krilo sa
:**6. … Sd5 7. Dg4.** 
Ova se prilično napadačka varijanta rijetko igra.

#### Igra četiri skakača 
Igra četiri skakača ,  nastavlja se potezima:
:** 3. d4 cxd4 4. Sd4 Sf6 5. Sc3 Sc6**
nakon čega slijedi:
:**6. Sb5 d6 7. Lf4 e5 8. Lg5** 
što vodi ka glavnoj varijanti Svešnjikovljeve varijante; ili
:**6. … Lb4 7. a3 Lxc3+ 8. Sxc3 d5**
što zapravo predstavlja osnovu varijantu Igre četiri skakača.

### 2. … d6 
Treća grupa varijanti Sicilijanske odbrane je potez **2. … d6**

Ovo je najčešće igrani drugi potez crnoga, te je time ujedno i najveći broj analiziranih varijanti. 
Potez
:**2. … d6**
omogućava 3. … Sf6, jer sprječava e5 bijeloga. Nakon 
:**3. d4 cxd4 4. Sxd4 Sf6 5. Sc3** 
crni ima mogućnost više, omiljenim nastavaka:

* **5. … Sc6** – klasična Sicilijanka 
* **5. … g6** – Zmajeva varijanta
* **5. … e6** – Sheveningenska varijanta
* **5. … a6** – Najdorfova varijanta
* **5. … Ld7** – Kuprajčikova varijanta  

## Literatura 
* Jerzy Konikowski: *Modernes Sizilianisch – richtig gespielt.'' Joachim Beyer Verlag, Hollfeld 2006, .

## Napomene 
## Reference 
*